b'\n_START_ARTICLE_\nEMA 2005\n_START_PARAGRAPH_\nEMA 2005 je potekala 6. februarja 2005 v Studiu 1 RTV Slovenija. Prireditev sta vodili Sa\xc5\xa1a Einsiedler in Sa\xc5\xa1a Gerdej. Kot glasbena gosta sta nastopila ukrajinska pevka Ruslana, zmagovalka Pesmi Evrovizije 2004 s pesmijo Wild Dances, in srbski pevec \xc5\xbdeljko Joksimovi\xc4\x87, ki je leta 2004 na Pesmi Evrovizije zasedel drugo mesto s pesmijo Lane moje, leta 2012 pa tretje mesto s pesmijo Nije ljubav stvar._NEWLINE_Zmagal je Omar Naber, ki je sicer bil tudi zmagovalec prve sezone Bitke talentov in si s tem pridobil nastop na Emi 2005. Zmagovalna pesem je nosila naslov Stop. Ob Omarju je tako na EMI kot tudi na Evroviziji nastopila Teja Saksida.\n_START_SECTION_\nGlasovanje in rezultati\n_START_PARAGRAPH_\nGlasovanje je potekalo v dveh krogih. V obeh krogih je odlo\xc4\x8dalo le telefonsko glasovanje. V drugi krog glasovanja so se uvrstile tiste 3 pesmi, ki so v prvem krogu prejele najve\xc4\x8d telefonskih glasov.'